Uitsig Plaas & Sprokiestuin is sowat 15 minute se ry vanaf George-sentraal en bied gehalteverblyf aan pasgetroudes of vakansiegangers. Kom ontspan in ons selfsorgplaashuis in 'n sprokiestuin. Dis ook ideaal vir 'n groep van 10 gaste opsoek na 'n rustige bestemming weg van die stadsgedruis.
Die eenheid het 5 slaapkamers en 4 badkamers. Elke slaapkamer het 'n dubbelbed of 2 enkelbeddens. Vars, wit linne en handdoeke word voorsien. Die hoofslaapkamer het 'n luukse hoekbad en 'n heerlike kaggel.
Die kombuis het alle nodige selfsorgtoebehore en 'n skottelgoedwasser. Koffie- en teemaakgeriewe, melk, kombuisgerei, toiletware en…
Die kombuis het alle nodige selfsorgtoebehore en 'n skottelgoedwasser. Koffie- en teemaakgeriewe, melk, kombuisgerei, toiletware en toiletpapier word voorsien.
Die sitkamer het gemaklike meubels en 'n lieflike dagbed met knus kombersies om die ergste winterkoue af te weer. Daar is ook 'n TV (40") met DStv in die leefarea en braaigeriewe op die stoep.
Doendinge op die perseel sluit voetslaan en bergfietsry in. Ons is sowat 20 km vanaf verskeie gholfbane en die strande by Heroldsbaai, Glentana en Grootbrakrivier is net om die draai.
Die Redberry-aarbeiplaas is 10 km van ons af en en 'n daguitstappie na Oudtshoorn se volstruisplase en die Kangogrotte is ook altyd ’n wenner.
'n Bespreking by Uitsig Plaas & Sprokiestuin sluit in:
Gaste wat na Uitsig Plaas & Sprokiestuin gekyk het, het ook belangstelling getoon in die volgende lekke plekke:
Uitsig Plaas, Geelhoutboom, George, 6531, Wes-Kaap